Xemx ta' Settembru, l-isbaħi xemx sajfija, Naħseb li rajt fil-għodu kmieni, kmieni, Mill-Gżira tagħna tielgħa bajda d-dija Ta' ġens qalbien li xerred demmu hieni; Xemx ta' Settembru, meta kien fl-għaxija, Fost ħmura li tagħnik u qalb dawl fiesi, Rajthiex sa fejnek tasal il-qlubija Tal-Malti, kbir, setgħan, għad li hu kieni7 Int taf il-ġrajja tal-maħluqa kollha, Taf min hu ħajjen u min hu li jbati: Għidli, għalhekk, għaliex lil Malta għolla Min Ħalaq kollox u ma' kollox jilħaq 7 Għaliex għamilha kbira w ċokon jagħti Lil min hu kbir fid-daqs u 'l għajru jisħaq 7